b'\n_START_ARTICLE_\nKiss TV (Rom\xc3\xa2nia)\n_START_SECTION_\nIstoric\n_START_PARAGRAPH_\nPrimul post muzical rom\xc3\xa2nesc, Atomic TV, a deschis pia\xc8\x9ba \xc3\xaen 1999, devenind astfel principalul post de profil din Rom\xc3\xa2nia. Printre emisiunile de succes ale postului, s-au num\xc4\x83rat: Atomic Cafe, Selector, Reactor, Insomnia, Vibra\xc8\x9bii, Aria 52, Rockada, Andrenalize, Romanian Top 100, Klub Bizzar, Febra, Subcultura etc._NEWLINE_\xc3\x8en urma datoriilor acumulate c\xc4\x83tre firma Empire, firm\xc4\x83 care a produs o mare parte din clipurile difuzate pe post, marca Atomic a fost pus\xc4\x83 sub sechestru \xc8\x99i scoas\xc4\x83 la v\xc3\xa2nzare, astfel \xc3\xaenc\xc3\xa2t, dup\xc4\x83 o lung\xc4\x83 perioad\xc4\x83 de procese, Atomic TV a fost nevoit s\xc4\x83 renun\xc8\x9be la propria denumire, transform\xc3\xa2ndu-se astfel \xc3\xaen TV K Lumea (sloganul cu care postul s-a lansat) - iunie 2004._NEWLINE_Dup\xc4\x83 integrarea sa \xc3\xaen cadrul SBS Broadcasting Group (august 2006), postul a trecut printr-o serie de modific\xc4\x83ri, ajung\xc3\xa2ndu-se p\xc3\xa2n\xc4\x83 la tranformarea numelui, \xc3\xaen Kiss TV (noiembrie 2006) \xc8\x99i abordarea unui nou stil. Valoarea de pia\xc8\x9b\xc4\x83 a tranzac\xc8\x9biei a fost estimat\xc4\x83 la 3,5 milioane de euro._NEWLINE_La \xc3\xaenceputul anului 2014, Kiss TV a fost preluat \xc3\xaen \xc3\xaentregime de trustul grecesc Antenna Group, \xc3\xaen urma retragerii de pe pia\xc8\x9ba rom\xc3\xa2neasc\xc4\x83 a trustului ProSiebenSat.1 Media, vechiul proprietar al postului (2006-2013).\n_START_SECTION_\nRecep\xc8\x9bionare \xc8\x99i acces\n_START_PARAGRAPH_\nTERESTRU: _NEWLINE__NEWLINE_Postul Atomic TV (transformat ulterior \xc3\xaen TV K Lumea) s-a putut recep\xc8\x9biona pe Canalul 52 p\xc3\xa2n\xc4\x83 \xc3\xaen noiembrie 2006. _NEWLINE__NEWLINE_Odat\xc4\x83 cu transformarea acestuia \xc3\xaen Kiss TV, a continuat s\xc4\x83 mai fie prezent timp de c\xc3\xa2teva luni pe Canalul 59 - DVB-T MPEG 4. _NEWLINE__NEWLINE_\xc3\x8encep\xc3\xa2nd cu aprilie 2007, postul Kiss TV nu mai poate fi recep\xc8\x9bionat pe nicio platform\xc4\x83 terestr\xc4\x83._NEWLINE_CABLU TV _NEWLINE__NEWLINE_Postul Kiss TV face parte, de mai mul\xc8\x9bi ani, din lista televiziunilor aflate \xc3\xaen sistem must-carry - obligatoriu de retransmis. _NEWLINE__NEWLINE_Acest lucru duce la preluarea sa automat\xc4\x83 de c\xc4\x83tre majoritatea operatorilor de televiziune prin cablu din Rom\xc3\xa2nia. _NEWLINE__NEWLINE_Postul Kiss TV poate fi recep\xc8\x9bionat f\xc4\x83r\xc4\x83 nicio restric\xc8\x9bie, at\xc3\xa2t \xc3\xaen format analogic, c\xc3\xa2t \xc8\x99i \xc3\xaen format digital, \xc3\xaen re\xc8\x9bele precum RCS-RDS, UPC Rom\xc3\xa2nia, Telekom Rom\xc3\xa2nia, NextGen Communications, Orange Home TV, AKTA, iNES IPTV. _NEWLINE_SATELIT TV _NEWLINE__NEWLINE_Postul Kiss TV este disponibil \xc3\xaen grilele na\xc8\x9bionale ale operatorilor de satelit, precum Digi TV, Telekom TV, Orange DTH -  Satelit. _NEWLINE__NEWLINE_De asemenea, postul se poate recep\xc8\x9biona \xc8\x99i FTA prin satelit/anten\xc4\x83 proprie. _NEWLINE_IPTV _NEWLINE__NEWLINE_Postul Kiss TV este preluat de to\xc8\x9bi operatorii de servicii IPTV. _NEWLINE_ONLINE _NEWLINE__NEWLINE_Postul Kiss TV se poate viziona \xc3\xaen permanen\xc8\x9b\xc4\x83 de pe dispozitive Desktop PC, laptop, smartphone sau televizoare SMART cu acces la internet prin intermediul stream-ului LIVE de pe site-ul propriu - http://www.kissfm.ro/kisstv sau prin intermediul principalelor platformelor de furnizare a programelor \xc3\xaen mediul online, precum SeeNOW.'